เด็กแว้นเหิม ซิ่งชนดต.ดับ
ตร.โดดขวาง-บิดเร่งชน,เด็กแว้นลูกทหารเหิม พาพวกขี่รถ จยย.กว่า 20 คัน ซิ่งกวนเมืองกลางดึก ด.ต.หัวหน้าสายตรวจรถ จยย.รับแจ้งเหตุพาพวกรวม 4 นาย ออกสกัดจับ แต่ขณะยืนส่งสัญญาณอยู่กลางถนน กลับถูกชนร่างกระเด็นไปเสียชีวิตที่ รพ. ส่วนเด็กแว้น คันที่ก่อเหตุเป็นขาโจ๋วัยแค่ 16 ปี ตำรวจรวบตัวไว้ได้ ในสภาพบาดเจ็บ นำส่ง รพ.พร้อมอายัดตัวไว้ดำเนินคดี เพื่อนตำรวจและญาติพี่น้องร่วมรับศพ ด.ต.ด้วยความโศกเศร้าเสียใจ,เด็กแว้นซิ่งชน ด.ต.หัวหน้าสายตรวจรถ จยย.ตายอนาถรายนี้เปิดเผยเมื่อเวลา 10.00 น. วันที่ 11 ม.ค. พ.ต.ท.วิชาญ จิตตยานันท์ สวป.สภ.อรัญประเทศ จ.สระแก้ว พร้อมเพื่อนตำรวจเดินทางไปร่วมรับศพของ ด.ต.วิชัย รักษ์ศิลป์ อายุ 45 ปี ผบ.หมู่ งาน (ป.) สภ.อรัญประเทศ ออกจากห้องดับจิต รพ.อรัญประเทศ จ.สระแก้ว เพื่อนำไปตั้งสวดบำเพ็ญกุศลที่วัดหลวงอรัญญ์ เขตเทศบาลเมืองอรัญประเทศ จ.สระแก้ว หลังถูกแก๊งเด็กแว้นซิ่ง จยย.ชนเสียชีวิตกลางดึกของคืนวันที่ 10 ม.ค.ที่ผ่านมา บริเวณทางเข้าสวนกาญจนาภิเษก เทศบาลเมืองอรัญประเทศ ท่ามกลางความเศร้าโศกเสียใจของญาติพี่น้องและเพื่อนร่วมงาน,ทั้งนี้ สืบเนื่องมาจากเมื่อกลางดึกของคืนวันที่ 10 ม.ค. พ.ต.ท.วิชาญ จิตตยานันท์ สวป.สภ.อรัญประเทศ จ.สระแก้ว รับแจ้งจากศูนย์วิทยุ 191 บก.ภ.จ.สระแก้ว ว่ามีกลุ่มเด็กแว้นซิ่งรถ จยย. รบกวนชาวบ้านบนถนนสุวรรณศร เส้นทางจากอรัญประเทศ-คลองลึก จึงรายงานให้ พ.ต.อ.สุบิน บุญเล็ก ผกก.สภ.อรัญประเทศทราบ จากนั้นสั่งการให้ ด.ต.วิชัย รักษ์ศิลป์ ผบ.หมู่ งาน (ป) สภ.อรัญประเทศ หัวหน้าสายตรวจรถ จยย.พร้อมพวกรวม 4 นาย ออกตรวจสอบ กระทั่งมาถึงบริเวณทางโค้งเข้าสวน,กาญจนาภิเษก เทศบาลเมืองอรัญประเทศ พบกลุ่มเด็กแว้นซิ่งรถ จยย.กว่า 20 คัน แข่งความเร็วกันมา จากสี่แยกดาวทอง บนถนนสุวรรณศร มุ่งหน้าไปทาง อ.คลองลึก,ด.ต.วิชัยได้ออกไปยืนขวางถนนส่งสัญญาณให้หยุดรถ แต่แก๊งเด็กแว้นไม่ยอมหยุด กลับเร่งความเร็วพุ่งเข้าชน ด.ต.วิชัยเต็มแรงจนร่างกระเด็นไปไกล 5 เมตร หมดสตินอนแน่นิ่ง ส่วนรถ จยย.คันก่อเหตุก็ล้มลง และผู้ขี่ซึ่งเป็นเยาวชนอายุเพียง16 ปี ได้รับบาดเจ็บ ,ขณะที่กลุ่มเด็กแว้นที่เหลือต่างเร่งเครื่องหลบหนี เจ้าหน้าที่ตำรวจต้องกระโดดขวางร่าง ด.ต.วิชัยเอาไว้ เพื่อป้องกันไม่ให้แก๊งเด็กแว้นชนซ้ำ ก่อนจะแจ้งหน่วยกู้ภัยอรัญประเทศมาช่วยนำร่าง ด.ต.วิชัยซึ่งได้รับบาดเจ็บสาหัสส่ง รพ.อรัญประเทศ แพทย์พยายามช่วยชีวิต แต่ไม่สามารถยื้อไว้ได้ ด.ต.วิชัยเสียชีวิตในเวลาต่อมา ส่วนเด็กแว้นที่ได้รับบาดเจ็บ เจ้าหน้าที่นำส่ง รพ.อรัญประเทศ พร้อมอายัดตัวเอาไว้ดำเนินคดี ทราบเบื้องต้นว่าเป็นลูกชายนายทหารคนหนึ่งสังกัด จทบ.สระแก้ว,พ.ต.อ.สุบิน บุญเล็ก ผกก.สภ.อรัญประเทศ เผยว่า ขณะนี้ได้สั่งการให้ พ.ต.ต.ชูเกียรติ แก้วอาจ พนักงานสอบสวน สภ.อรัญประเทศ เร่งสอบสวนดำเนินคดีกับผู้กระทำผิดทั้งหมดโดยไม่ไว้หน้า เพราะถือว่าเหิมเกริมมาก มีเจตนาพยายามฆ่าเจ้าหน้าที่ขณะปฏิบัติหน้าที่ พร้อมกันนี้ก็ได้รายงานให้ผู้บังคับบัญชาทราบแล้ว เพื่อเสนอขอปูนบำเหน็จความดีความชอบให้กับ ด.ต.วิชัย เพราะถือว่าเสียชีวิตขณะปฏิบัติหน้าที่ ด.ต.วิชัยถือว่าเป็นตำรวจน้ำดีคนหนึ่ง ปฏิบัติงานอย่างเข้มแข็งมาโดยตลอด สำหรับศพ ด.ต.วิชัยจะมีพิธีรดน้ำศพที่วัดหลวง-อรัญญ์ เขตเทศบาลเมืองอรัญประเทศ ในเวลา 16.00 น. วันที่ 11 ม.ค.58 โดย ผบช.ภ. 2 จะเดินทาง มาเป็นประธานในพิธีรดน้ำศพด้วยตนเอง,ต่อมาเวลา 17.00 น.วันเดียวกัน พล.ต.ท. ธเนตร พิณเมืองงาม ผบช.ภ.2 เดินทางไปเป็นประธานในพิธีรดน้ำศพ ด.ต.วิชัย รักษ์ศิลป์ โดยมี พล.ต.ต.ยิ่งยศ เทพจำนงค์ ผบก.ภ.จ.สระแก้ว นำข้าราชการตำรวจ ทหาร พ่อค้า ประชาชน จำนวนมากมาร่วมรดน้ำศพ ท่ามกลางความเศร้าโศกเสียใจของครอบครัวและเพื่อนร่วมงาน โดย พล.ต.ต.ยิ่งยศ เผยว่า ผบช.ภ.2 สั่งกำชับให้เร่งติดตามจับกุมแก๊งเด็กแว้นมาดำเนินคดีให้ได้โดยเร็ว ไม่ว่าจะเป็นลูกหลานใครหากทำผิดก็ต้องถูกดำเนินคดี โดยเฉพาะข้อหาพยายามฆ่าเจ้าหน้าที่ขณะปฏิบัติหน้าที่ ขณะนี้กำลังสอบสวนผู้ที่ถูกควบคุมตัวไว้แล้วบางคน ขณะเดียวกันก็ได้ประสานกับเจ้าหน้าที่ทหาร จทบ.สระแก้ว เพื่อขอกำลังสนับสนุนในการปราบปรามแก๊งเด็กแว้น สำหรับ ด.ต.วิชัย ได้เสนอผู้บังคับบัญชาเลื่อนชั้นยศ 5 ขั้น ขึ้นเป็น พ.ต.ต. และจะดูแลครอบครัวพร้อมทั้งบุตรธิดาของผู้เสียชีวิตเป็นอย่างดีด้วย,ทางด้าน พล.ต.ท.ดร.ประวุฒิ ถาวรศิริ ผู้ช่วย ผบ.ตร. และโฆษก ตร. กล่าวถึงกรณี ด.ต.วิชัย รักษ์ศิลป์ ผบ.หมู่ งาน ป.สภ.อรัญประเทศ จ.สระแก้ว เสียชีวิตขณะปฏิบัติหน้าที่เมื่อวันที่ 10 ม.ค. ขณะเข้าสกัดจับกุมกลุ่มเด็กแว้นว่า ต้องขอแสดงความชื่นชมในความกล้าหาญในการปฏิบัติหน้าที่ของ ด.ต.วิชัย ซึ่งเป็นผู้พิทักษ์สันติราษฎร์อย่างแท้จริง นำมาซึ่งความสงบสุขเรียบร้อยของสังคม ถือเป็นเยี่ยงอย่างที่ดีของข้าราชการตำรวจ และขอแสดงความเสียใจอย่างสุดซึ้งต่อครอบครัวผู้สูญเสียมา ณ โอกาสนี้ด้วย
เด็กแว้นลูกทหารเหิม พาพวกขี่รถ จยย.กว่า 20 คัน ซิ่งกวนเมืองกลางดึก ด.ต.หัวหน้าสายตรวจรถ จยย.รับแจ้งเหตุพาพวกรวม 4 นาย ออกสกัดจับ แต่ขณะยืนส่งสัญญาณอยู่กลางถนน กลับถูกชนร่างกระเด็นไปเสียชีวิตที่ รพ.
ข่าวหน้า1,เด็กแว้น,เด็กแว้น ชนตำรวจ,อรัญประเทศ,สระแก้ว,วิชัย รักษ์ศิลป์,เสียชีวิตขณะปฏิบัติหน้าที่